Document ID: /roh_data/filtered/fineweb-2-filterrobots_roh.jsonl.gz/1978

Ils collavuraturs Flurina Plouda Lazzarini e Mario Pult surpiglian las novas localitads en il medem edifizi sco l’Administraziun chantunala a la Via Stradun 403 A a Scuol.
La squadra vegnia rinforzada cun Martina Shuler-Fluor che cumenza il matg sia incumbensa a temp parzial (20%) sco promotura regiunala en l’Engiadin’Ota, scriva la Lia Rumantscha en sia communicaziun.
Ultra da quai èsi previs da realisar ina collavuraziun pli stretga cun il Chesin Manella da l’Uniun dals Grischs a Schlarigna per augmentar uschia la preschientscha da la Lia Rumantscha en Engiadin’Ota.
Ina pitschna festa d’inauguraziun saja previsa pli tard, suenter la mida il mais da zercladur.